Terrance Motley í viðtali ( english below ) Terrance kom á Selfoss frá Bandaríkjunum og spilaði fyrir FSu í 1. deild karla keppnistímabilið 2016 - 2017 . Hann hefur síðan leikið í sterkum efstu deildum í Mexíkó , Argentínu , Síle og NBA-deildinni . Hann er nú kominn aftur til Íslands og spilar með Þór Akureyri í Dominoes deildinni . 1 . Hvernig var heildarupplifun þín af Selfossi ? Heildarupplifun mín af Selfossi var mjög góð . Ég var hjá flottu félagi sem sá til þess að ég hafði allt sem ég þurfti á að halda , með frábærum liðsfélögum sem gerðu það að verkum að mér fannst ég vera „ hluti af fjölskyldunni “ . Ég var með framúrskarandi þjálfara sem trúði á mig og leyfði mér að spila minn bolta en vildi ekki festa mig á „ póstinn “ vegna hæðarminnar . Á Íslandi , Selfossi , fékk ég í fyrsta skipti borgað fyrir að spila körfubolta , þar hófst atvinnumannsferillinn erlendis , og ég hef ekkert annað en gott að segja um félagið og hvernig það hjálpaði mér að bæta mig sem einstakling innan sem utan vallar . 2 . Hvernig þróaði prógrammið þig sem leikmann innan vallar sem utan ? Félagið hjálpaði mér að þróa leik minn með því að veita mér mikið frelsi innan vallar í stað þess að festa mig í afmörkuðu hlutverki . Innan þess kerfis sem var sett upp hafði ég möguleika á að koma með gagnrýni / ábendingar um hvað mér fannst henta betur . Einnig voru mér skapaðar góðar aðstæður til að æfa meira og vinna í veikleikum mínum . Eloy þjálfari var með morgunæfingar til þess að fínstilla boltameðferð , skottækni , vítaskot , eða hvað annað sem ég þurfti að bæta mig í . 3 . Hvernig hjálpaði þetta þér að byrja ferilinn þinn utan háskólans ? Þetta gagnaðist mér vel , því ég fékk ekki mörg tækifæri fyrst eftir háskóla , fór þá beint í NBA G-league til OKC Blue . Ég var mjög þakklátur fyrir það , þar voru frábærar æfingar , næringaráætlun og líkamsþálfun . En ég fékk aldrei tækifæri þar til þess að sýna hæfileika mína á stóra sviðinu , ég var óöruggur með sjálfan mig , og þó ég hafi á margan hátt grætt mikið á stökkinu við að fara úr háskólaboltanum yfir í OKC Blue , þá skilaði það sér takmarkað fyrir mig sem leikmann : ef enginn annar vissi hvað ég gat á vellinum , hvaða gagn var þá að því ? Svo þegar ég fékk tækifærið til þess að spila með Selfossi þá greip ég það fegins hendi og ég mun alltaf vera þakklátur félaginu fyrir að trúa á mig og gefa mér það tækifæri . 4 . Myndir þú mæla með þessu prógrammi og afhverju ? Ég myndi mæla með því vegna þess að það er fjölskyldumiðað og körfuboltinn er að stækka sífellt meira með hverjum deginum og þeir leggja inn mikilvægi þess að leggja hart að sér , sem er lykilatriði , því þó hæfileikar séu góðir er takmarkað gagn að þeim án þess að leggja hart að sér með vinnusemi . Selfoss er hentugur staður fyrir þann sem vill geta komið sér af stað og fá ferilinn til að byrja að blómstra . 5 . Verandi reyndur í körfubolta á mismunandi stigum , í mismunandi löndum , hvaða ráð getur þú gefið næstu kynslóð sem er að koma í gegnum akademíuna okkar ? Ég myndi segja þeim að einbeita sér ekki að neinu nema sinni eigin tímalínu . Með því á ég við að einblína ekki á það þó einhver annar fái meira borgað , eða spili í betri deild eða í betra liði . Það er alltaf best að einbeita sér að sínum eigin aðstæðum , finna fegurðina í þeim og nota hana til þess að hvetja sig áfram . Ekki velta þér upp úr því hvers vegna einhver annar fær eitthvað , sem þú ert ekki búinn að fá enn . Viðkomandi gæti hafa gengið í gegnum erfiða tíma í lífinu sem þér var hlíft við , hafa yfirstigið þá og verið verðlaunaður fyrir þrautseigjuna með því að vinna persónulega sigra . Þitt tækifæri gæti verið handan við hornið , ef þú bara einbeitir þér að því að halda áfram öllum stundum , sama hverjar aðstæðurnar eru í lífinu . 6 . Hvað tókstu með þér úr prógramminu okkar yfir í næsta lið sem þú lékst með ? Það sem ég tók með mér frá Selfossi var að geta verið leiðtogi . Þegar ég var í framhaldsskóla sagði pabbi minn mér að vera duglegur að tala inn á vellinum , en ég öðlaðist ekki sjálftraust til þess fyrr en ég fór á Selfoss og þurfti að hrista liðið saman , hvetja áfram þegar að hlutirnir litu ekki nógu vel út fyrir okkur , og jafnvel þegar að vel gekk , að hafa þá réttu orðin sem voru gagnleg hverju sinni í leiknum , það er það sem ég tók með mér . 7 . Er einhver reynsla frá tíma þínum hér sem þú manst vel eftir fyrir utan körfuboltann ? Ég man eftir því að maturinn er mjög góður , fólkið mjög vingjarnlegt og tók vel á móti mér . Ég man eftir flottum ám og margbreytilegu landslagi , en fyrst og fremst fjölskylduvænu andrúmslofti , að eiga heimili að heiman . 8 . Ertu með einhver ráð til að gefa erlendum leikmönnum til að undirbúa þá fyrir tímann hérna ? Að kaupa North face úlpu : D , en fyrst og fremst að njóta stundarinnar .